b'\n_START_ARTICLE_\nRojstna hi\xc5\xa1a Josipa Broza - Tita\n_START_PARAGRAPH_\nRojstna hi\xc5\xa1a mar\xc5\xa1ala Tita stoji v Kumrovcu v hrva\xc5\xa1kem Zagorju._NEWLINE_Zgradil jo je leta 1850 Martin Broz kot hi\xc5\xa1o za dve dru\xc5\xbeini (njegovo in sinovo). Nekaj \xc4\x8dasa so v hi\xc5\xa1i \xc5\xbeivele celo tri dru\xc5\xbeine. Zaradi \xc5\xa1tevilnih stanovalcev je bila pregrajevana._NEWLINE_Leta 1948 je hi\xc5\xa1o zapustil zadnji potomec dru\xc5\xbeine Broz in odstranjene so bile vse predelave in hi\xc5\xa1a je bila vrnjena v prvotno stanje. Notranja oprema je v istem stanju kot za \xc5\xbeivljenja Titovih star\xc5\xa1ev._NEWLINE_Pred hi\xc5\xa1o stoji spomenik kiparja Antuna Augu\xc5\xa1tin\xc4\x8di\xc4\x87a._NEWLINE_Gospodarsko poslopje je Martin Broz zgradil isto\xc4\x8dasno s stanovanjsko zgradbo. Je opazno ve\xc4\x8dje kot stanovanjska stavba._NEWLINE_Stavba je objekt spomina na mar\xc5\xa1ala Tita (razstavljene so tudi kopije raznih dokumentov o njegovem \xc5\xbeivljeju in delu) ter del etnografskega muzeja Staro selo.'